History of M oik elm. 149 



Mahope iho o keia man olelo ana, ninau aku la o Kila i na kaikuaana: "Auhea 

 ko oukou kaikaina o Kila?" I aku la lakoii: "Ua pau i ka mano e like me ka olelo a 

 ko makou makuahine ia oe." A no ia olelo ana pela, kena koke ae la o Kila i na 

 ilamnku e paa i loko o ka lieiau ; a hoopaa puia aku la ma kahi hookahi me Kaialea. 

 A no keia mea, pono ole iho la ko Hooipoikamalanai ma manao, no ka mea, ua pau 

 loa na keiki i ka pilikia. I iho la laua o laua wale: "Mai pono no ka hoi e nohoia aku 

 nei i Kauai, ina la no la hoi aole e paii na keiki i ka pilikia, e make pu aku no la hoi 

 kakou pono loa." 



I kekahi la ae, hoouna aku la o Kila i na kanaka, e hele aku e kuahaua mai i 

 na mea a pau o Waipio, e hele mai e nana i ke kau ana o na kanaka (Kaialea ma) i 

 ka lele. Pela ka olelo e kuahaiia aku ai, e akoakoa mai no ke kau ana i ka lele. 

 Able nae pela ka manao maoli o Kila, e makemake ana e hoike ia ia iho i mua o kona 

 man kaikuaana, a me kona man makuahine, i ike ai kona (Kila) man kaikuaana i ke 

 ino o ka lakou hana ana no ko lakou kaikaina. No ka mea, aole paha e hiki ke hooma- 

 nawanui loihi, ua mokumokuahua loko o Kila no ke aloha i kona man makuahine. 



MOKUNA VIII. 



Ka Hoike ana o Kila ia ia iho i Mua o Kona mau Makuahine 

 A ME Kona mau Kaikuaana. 



Mahope iho o ke kuahaua ana, ma kekahi la ae, he la kauila nui ia no ka 

 heiau; ma ia po iho nae, h.ele mai la ke alii, a me na kahuna nui o ke alii, a me ka 

 poe e pili ana i na kahuna nui no ke kai ana a ka aha i ka hale i kapaia he mua. 

 I ke kai ana o ka aha ia manawa i mua, a hiki i ke kau, ma ka waenakonu o ka po, 

 ua maikai ke kai ana o ka aha, aole i loaa ke kina. A ma ia hope iho, ma ka pili o ka 

 wanaao, komo ae la o Kunaka, a me Kila, a me ke kahuna nui hoi i loko o Pakaalana, 

 a kai hou aku la i ka aha, o Oneoneoihonua ; a kokoke i ka wanaao keu ana ka alae. 



Ia manawa, olelo aku la ke kahuna nui ia Kunaka laua o Kila: "Ua hewa ka 

 aha, a o hoi he wa a malamalama ae, lele wale ka aha, o ka maikai no la hoi ia ; nolaila, 

 aole he kanaka o ka lele i keia la." Aka ua manao mua no o Kila e hewa ana no ka 

 aha, no ka mea, aole he manao ona e make ana o Kaialea. 



Ia kakahiaka, komo ae la o Kila me Kunaka, a lawe ae la o Kila i kona mau 

 makuahine, i loko o ka heiau. Ma ka puka ana ae o ka la, lawe ia mai la o Kaialea, 

 a me kekahi mau kaikuaana ona, e paaia ana ma ka lima o na ilamuku. Laweia mai 

 la a kukulu ma ke kumu o ka lele. Ia manawa, hele mai la o Kila a ku ma ka anuu, 

 a hoike mai la ia ia iho i mua o kona mau kaikuaana, a me na makuahine, a me na lii, 

 a me na mea a pau. 



